মূল্য সংযোজন কর

মূল্য সংযোজন কর (, বা VAT), সংক্ষেপে মূসক, বিংশ শতাব্দীতে উদ্ভাবিত একটি আধুনিক কর যা যেকোনো ব্যবসায়ের মাধ্যমে সৃষ্ট মূল্য সংযোজনের ওপর আরোপ করা হয়ে থাকে। দেশীয় পণ্য উৎপাদন, বিপণন ও বিক্রয়, বিদেশি পণ্য আমদানি ও রপ্তানি, দেশাভ্যন্তরে সেবা বা পরিষেবার উৎপাদন, বিপণন ও বিক্রয় ইত্যাদি সকল ক্ষেত্রে মূল্য রপ্তানি কর আরোপযোগ্য। এই কর উৎপাদন থেকে খুচরা বিক্রয় পর্যন্ত বিভিন্ন স্তরে আরোপ ও আদায় করা হলেও এর দায়ভার চূড়ান্তভাবে কেবল পণ্য বা সেবার ভোক্তাকে বহন করতে হয়। মূসক আরোপের মাধ্যমে আবগারী শুল্ক, বিক্রয় কর ইত্যাদির প্রয়োজনীয়তা দূর হয়েছে।

থাম্ব|মূল্য সংযোজন কর
 মূল্য সংযোজন কর বিধিমালা 
আদর্শ মূসক ব্যবস্থার বৈশিষ্ট্য

ক) করযোগ্য পণ্য সরবরাহ ও সেবা প্রদানের প্রত্যেক পর্যায়ে অর্জিত মূল্য সংযোজনের (Added Value) উপর কর আরোপ ও আদায় করা হয় বিধায় মূসক একটি হিসাব ভিওিক এবং করের পৌনঃপুনিকতা মুক্ত ব্যবস্থা।

খ) এ কর ব্যবস্থা প্রধানত এক হার বিশিষ্ট (single rated)।

গ) করযোগ্য পণ্য বা সেবা সরবরাহের প্রতিটি স্তরে প্রকৃত মূল্য সংযোজনের উপর কর আদায় নিশ্চিতকল্পে এ কর ব্যবস্হায় ভিওিমূল্য হিসবে ইনভয়েস ভিওিক বিনিময় মূল্য Transaction price তথা বাজারমূল্যকে ব্যবহার করা হয়।

ঘ) এতে ট্যারিফ মূল্য বা সংকুচিত ভিত্তিমূল্যের কোন স্বীকৃতি নেই।

ঙ) এ করের ভার বা বোঝা চূড়ান্তভাবে চূড়ান্ত ভোক্তা বহন করে বিধায় একে ভোক্তাকর ব্যবস্থা বলা হয়।

চ) এ কর ব্যবস্থায় ছোট ব্যবসায়ীদের করের আওতামুক্ত রাখা হয় অথবা টার্নওভার কর নামে অতি সামান্য কর হারের অধীন করা হয়।

 বিভিন্ন দেশে মূল্য সংযোজন কর 
এই ভ্যাট প্রথা বিশ্বে সর্বপ্রথম চালু হয় ১৯২২ সালে জার্মানিতে। এর পর ১৯৫৩ সালে আর্জেন্টিনায়, ১৯৪০ সালে জাপানে এবং ১৯৪৮ সালে ফ্রান্সে চালু করা হয়। উন্নত দেশগুলোর মধ্যে ইংল্যান্ড, কানাডায়ও ভ্যাট ব্যবস্থা চালু রয়েছে। উন্নয়নশীল দেশগুলোর মধ্যে চীন, ভারত, পাকিস্তানে সীমিত আকারে এবং ইন্দোনেশিয়া, ব্রাজিল, ইকুয়েডর, উরুগুয়ে, আইভরিকোস্ট, ফিলিপাইন, থাইল্যান্ডসহ বিভিন্ন দেশে ব্যাপক আকারে এ ব্যবস্থা চালু রয়েছে। বাংলাদেশে ১৯৮৮ সালে তৎকালীন প্রেসিডেন্ট হুসেইন মুহম্মদ এরশাদ প্রথম ভ্যাট ব্যবস্থা প্রবর্তনের উদ্যোগ গ্রহণ করলে বিরোধী দলগুলোর তীব্র সমালোচনার মুখে তা বাতিল করতে বাধ্য হন। এর পর ১৯৯১ সালে বিএনপি ক্ষমতায় থাকার সময় অর্থমন্ত্রী এম সাইফুর রহমানের নেতৃত্বে ১১ জুন জাতীয় সংসদে 'মূল্য সংযোজন কর' বিল উত্থাপন করা হয়।

ওই বছরের ৯ জুলাই বিলটি পাস হয়। যদিও ১৯৯১ সালের ১ জুলাই থেকে তা কার্যকর তারিখ হিসেবে বিবেচনা করা হয়ে থাকে। বাংলাদেশে ভ্যাট হার শতকরা ১৫ ভাগ নির্দিষ্ট করা হয়েছে, যা রপ্তানি পণ্য ছাড়া ভ্যাটের আওতাভুক্ত সব পণ্য ও সেবার ওপর ধার্য করা হয়।

 আরো দেখুন 
 বাংলাদেশের রাজস্ব নীতি
 কর
 বাংলাদেশের অর্থনীতি

 তথ্যসূত্র 

 বহিঃসংযোগ 

বিষয়শ্রেণী:কর
বিষয়শ্রেণী:অর্থনীতি
বিষয়শ্রেণী:রাজস্ব